title: 2010/127/FUSP: Rådets afgørelse 2010/127/FUSP af 1. marts 2010 om restriktive foranstaltninger over for Eritrea

text:
               2.3.2010

               DA

               Den Europæiske Unions Tidende

               L 51/19

         RÅDETS AFGØRELSE 2010/127/FUSP
   af 1. marts 2010
   om restriktive foranstaltninger over for Eritrea
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Rådet vedtog den 16. februar 2009 fælles holdning 2009/138/FUSP om restriktive foranstaltninger over for Somalia (1) til gennemførelse af FN's Sikkerhedsråds resolution (UNSCR) 1844 (2008), der indførte restriktive foranstaltninger over for dem, der forsøger at hindre eller blokere en fredelig politisk proces, eller som truer Somalias føderale overgangsinstitutioner eller Den Afrikanske Unions mission i Somalia (AMISOM) med magtanvendelse, eller hvis aktiviteter undergraver stabiliteten i Somalia eller i regionen.

               (2)

               FN's Sikkerhedsråd vedtog den 14. januar 2009 resolution 1862 (2009) om grænsekonflikten mellem Djibouti og Eritrea og konfliktens mulige indflydelse på den subregionale stabilitet og sikkerhed.

               (3)

               FN's Sikkerhedsråd vedtog den 23. december 2009 resolution 1907 (2009) om indførelse af en våbenembargo over for Eritrea, hvori det opfordrer samtlige stater til i overensstemmelse med deres nationale myndigheder, deres nationale lovgivning og folkeretten, at inspicere al fragt, der transporteres til og fra Eritrea, på deres område, herunder i deres søhavne og lufthavne, hvis den pågældende stat har oplysninger, der giver rimelig grund til at antage, at fragten indeholder produkter, som det er forbudt at levere, sælge, overføre eller eksportere i henhold til nævnte resolution eller i henhold til den generelle og fuldstændige embargo mod alle leverancer af våben til Somalia, der er fastlagt i medfør af punkt 5 i UNSCR 733 (1992) og udbygget og ændret i efterfølgende resolutioner.

               (4)

               UNSCR 1907 (2009) indfører endvidere restriktive foranstaltninger mod enkeltpersoner og enheder, herunder, men ikke begrænset til, Eritreas politiske og militære ledelse, som er udpeget af den komité, der blev nedsat i medfør af UNSCR 751 (1992) og udvidet ved UNSCR 1844 (2008).

               (5)

               Der er behov for yderligere handling fra Unionens side for at iværksætte en række foranstaltninger —

         VEDTAGET DENNE AFGØRELSE:
   Artikel 1
   1.   Medlemsstaterne træffer de nødvendige foranstaltninger til at hindre salg eller levering af våben og alle typer dertil knyttet materiel, herunder skydevåben og ammunition, militærkøretøjer og -udstyr, paramilitært udstyr samt reservedele hertil, til Eritrea fra statsborgere i medlemsstaterne eller fra medlemsstaternes områder eller ved anvendelse af skibe eller luftfartøjer, der fører medlemsstaternes flag, uanset om de hidrører fra medlemsstaternes områder eller ej.
   2.   Ydelse af teknisk bistand, oplæring eller finansiel og anden støtte til Eritrea i forbindelse med militær virksomhed eller levering, fremstilling, vedligeholdelse eller anvendelse af de i stk. 1 nævnte produkter fra statsborgere i medlemsstaterne eller fra medlemsstaternes områder forbydes.
   3.   Indkøb foretaget af medlemsstaternes statsborgere eller ved anvendelse af skibe eller luftfartøjer, der fører medlemsstaternes flag, af de i stk. 1 nævnte produkter fra Eritrea samt Eritreas ydelse til medlemsstaternes statsborgere af teknisk bistand, oplæring eller finansiel og anden støtte i forbindelse med militær virksomhed eller levering, fremstilling, vedligeholdelse eller anvendelse af de i stk. 1 nævnte produkter, uanset om de hidrører fra Eritrea eller ej, forbydes også.
   Artikel 2
   1.   Medlemsstaterne inspicerer i overensstemmelse med deres nationale myndigheder, deres nationale lovgivning og folkeretten al fragt, der transporteres til og fra Eritrea, på deres område, herunder i deres søhavne og lufthavne, hvis de har oplysninger, der giver rimelig grund til at antage, at fragten indeholder produkter, som det i henhold denne afgørelse er forbudt at levere, sælge, overføre eller eksportere.
   2.   Luftfartøjer og skibe, der transporterer fragt til og fra Eritrea, skal inden ankomst eller afgang afgive supplerende oplysninger om alle varer, der føres ind i eller ud af en medlemsstat.
   3.   Ved fund af produkter, som det i henhold til denne afgørelse er forbudt at levere, sælge, overføre eller eksportere, beslaglægger og bortskaffer medlemsstaterne disse (ved destruktion eller ubrugeliggørelse).
   Artikel 3
   Restriktive foranstaltninger som omhandlet i artikel 4, artikel 5, stk. 1, og artikel 6, stk. 1 og 2, indføres over for personer og enheder, herunder, men ikke begrænset til, Eritreas politiske og militære ledelse samt statslige og halvstatslige organer eller personer eller enheder, der handler på deres vegne eller efter deres anvisninger, som er af den komité, der blev nedsat i medfør af UNSCR 751 (1992) og udvidet ved UNSCR 1844 (2008) (»sanktionskomitéen«) er udpeget til at have:

               —

               handlet i strid med våbenembargoen og dertil knyttede foranstaltninger som omhandlet i artikel 1

               —

               ydet bistand fra Eritrea til væbnede oppositionsgrupper, som søger at destabilisere regionen

               —

               modsat sig gennemførelsen af UNSCR 1862 (2009) om Djibouti

               —

               holdt enkeltpersoner eller grupper skjult eller have finansieret, fremmet, støttet, organiseret, oplært eller opfordret dem til at begå volds- eller terrorhandlinger mod andre stater eller deres statsborgere i regionen

               —

               modsat sig efterforskning eller arbejde udført af den overvågningsgruppe, der blev nedsat på ny ved UNSCR 1853 (2008).

         De pågældende personer og enheder er opført på listen i bilaget.
   Artikel 4
   Medlemsstaterne træffer de nødvendige foranstaltninger til at hindre direkte eller indirekte levering, salg eller overførsel af våben og alle typer dertil knyttet materiel, herunder skydevåben og ammunition, militærkøretøjer og -udstyr, paramilitært udstyr samt reservedele hertil og direkte eller indirekte levering af teknisk bistand eller oplæring, finansiel og anden bistand, herunder investering, mæglervirksomhed eller andre finansielle tjenesteydelser i forbindelse med militær virksomhed eller levering, fremstilling, vedligeholdelse eller brug af våben og militærudstyr fra statsborgere i medlemsstaterne eller fra medlemsstaternes områder eller ved anvendelse af skibe eller luftfartøjer, der fører medlemsstaternes flag, til de personer og enheder, der er nævnt i artikel 3.
   Artikel 5
   1.   Medlemsstaterne træffer de nødvendige foranstaltninger til at hindre indrejse i eller transit gennem deres område for de personer, der er nævnt i artikel 3.
   2.   Stk. 1 forpligter ikke en medlemsstat til at nægte sine egne statsborgere indrejse i sit område.
   3.   Stk. 1 finder ikke anvendelse, hvis sanktionskomitéen i hvert enkelt tilfælde fastslår, at sådanne rejser er berettiget af humanitære hensyn, herunder religiøse forpligtelser, eller hvis sanktionskomitéen konkluderer, at en undtagelse på anden måde vil fremme fred og stabilitet i regionen.
   4.   I tilfælde, hvor en medlemsstat i medfør af stk. 3 tillader indrejse i eller transit gennem sit område for personer udpeget af sanktionskomitéen, gælder tilladelsen udelukkende det formål, til hvilket den er udstedt, og de berørte personer.
   Artikel 6
   1.   Alle pengemidler og økonomiske ressourcer, der direkte eller indirekte ejes eller kontrolleres af de personer eller enheder, der er nævnt i artikel 3, indefryses. De pågældende personer og enheder er opført i bilaget.
   2.   Ingen midler eller økonomiske ressourcer må hverken direkte eller indirekte stilles til rådighed for eller være til fordel for de personer eller enheder, der er nævnt i stk. 1.
   3.   Medlemsstaterne kan tillade undtagelser fra de i stk. 1 og 2 nævnte foranstaltninger med hensyn til pengemidler og økonomiske ressourcer, der:

               a)

               er nødvendige til afholdelse af basale udgifter, herunder betaling af fødevarer, husleje eller renter og afdrag på bolig, medicin og lægebehandling, skat, forsikringspræmier og offentlige forbrugsafgifter

               b)

               alene er bestemt til betaling af rimelige honorarer og godtgørelse af udgifter i forbindelse med juridisk bistand

               c)

               alene er bestemt til betaling af afgifter eller gebyrer i overensstemmelse med national lovgivning til rutinemæssig opbevaring eller forvaltning af indefrosne midler og økonomiske ressourcer

               d)

               er nødvendige til afholdelse af ekstraordinære udgifter, såfremt den pågældende medlemsstat har underrettet og opnået godkendelse fra sanktionskomitéen

               e)

               er genstand for en retlig, administrativ eller voldgiftsmæssig afgørelse om tilbageholdelsesret eller en dom, i hvilket fald midlerne og de økonomiske ressourcer kan anvendes til at opfylde afgørelsen om tilbageholdelsesret eller dommen, forudsat at afgørelsen om tilbageholdelsesret eller dommen var registreret forud for vedtagelsen af UNSCR 1907 (2009) og ikke er til fordel for en person eller enhed, som omhandlet i stk. 1 i denne artikel, efter at den pågældende medlemsstat har underrettet sanktionskomitéen.

         4.   Stk. 2 finder ikke anvendelse på beløb, der tilføres indefrosne konti i form af:

               a)

               renter eller anden form for afkast fra disse konti eller

               b)

               betalinger til indefrosne konti, som er forfaldne i henhold til kontrakter, aftaler eller forpligtelser, som er indgået eller opstået, inden disse konti blev omfattet af restriktive foranstaltninger
               forudsat at sådanne renter eller anden form for afkast og betalinger fortsat er omfattet af stk. 1.

         5.   De undtagelser, der er omhandlet i stk. 3, litra a), b) og c), kan indrømmes, efter at den pågældende medlemsstat har underrettet sanktionskomitéen om, at den, når det er hensigtsmæssigt, har til hensigt at godkende adgangen til sådanne pengemidler og økonomiske ressourcer, og såfremt sanktionskomitéen ikke har truffet negativ afgørelse herom senest tre arbejdsdage efter en sådan underretning.
   Artikel 7
   Rådet udarbejder listen i bilaget og foretager ændringer heraf i overensstemmelse med afgørelser truffet af sanktionskomitéen.
   Artikel 8
   Denne afgørelse revideres, ændres eller ophæves om nødvendigt i overensstemmelse med relevante afgørelser truffet af FN's Sikkerhedsråd.
   Artikel 9
   Denne afgørelse træder i kraft på dagen for vedtagelsen.
   Artikel 10
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 1. marts 2010

            På Rådets vegne

         D. LÓPEZ GARRIDO

            Formand

      (1)  EUT L 46 af 17.2.2009, s. 73.

      BILAG
      Liste over personer og enheder som nævnt i artikel 3


Avis juridique important

|

32002B0452

2002/452/EF: Europa-Parlamentets afgørelse af 10. april 2002 om decharge til direktøren for Det Europæiske Genopbygningsagentur for gennemførelsen af agenturets budget for regnskabsåret 2000

EF-Tidende nr. L 158 af 17/06/2002 s. 0062 - 0065

Europa-Parlamentets afgørelseaf 10. april 2002om decharge til direktøren for Det Europæiske Genopbygningsagentur for gennemførelsen af agenturets budget for regnskabsåret 2000(2002/452/EF)EUROPA-PARLAMENTET,- der henviser til Revisionsrettens beretning om årsregnskabet for Det Europæiske Genopbygningsagentur og gennemførelsen af bistanden til Kosovo i regnskabsåret 2000, med Kommissionens og Det Europæiske Genopbygningsagenturs svar(1) (C5-0673/2001)- der henviser til Kommissionens årsrapport for 2000 til Europa-Parlamentet og Rådet om Det Europæiske Genopbygningsagentur (KOM(2001) 446),- der henviser til Rådets henstilling af 5. marts 2002 (C5-0123/2002),- der henviser til EF-traktatens artikel 276,- der henviser til forretningsordenens artikel 93 og bilag V,- der henviser til betænkning fra Budgetkontroludvalget og udtalelse fra Udvalget om Udenrigsanliggender, Menneskerettigheder, Fælles Sikkerhed og Forsvarspolitik (A5-0101/2002),A. der henviser til, at Kommissionen allerede i juli 1999, umiddelbart efter krigen i Kosovo, oprettede taskforce EC TAFKO, som skulle iværksætte første fase af genopbygningsprogrammet,B. der henviser til, at Det Europæiske Genopbygningsagentur i februar 2000 overtog EC TAFKO-programmet og integrerede dette i programmet for 2000,C. der henviser til, at genopbygningen af Kosovo var og er en enorm udfordring, da der er sket store fysiske og menneskelige skader i et område, der er ødelagt af ti års kronisk mangel på investeringer, forsømmelse og krænkelse af menneskerettighederne; der endvidere henviser til, at sikring af levedygtige investeringer i Kosovo er en forudsætning for en forsvarlig og effektiv forvaltning af de EU-budgetmidler, der er afsat til dette område;D. der henviser til, at agenturets strategi bl.a. går ud på at bevæge sig væk fra de nødaktioner, der var karakteristiske for det internationale samfunds bistand i 1999, hen imod langsigtede foranstaltninger, der tager sigte på bæredygtig genopbygning og genopretning,E. der henviser til, at nødaktionerne alligevel fortsatte langt ind i 2000, især i form af levering af basisforsyninger som elektricitet, vand og renovation samt nødforanstaltninger til genetablering af infrastrukturer som f.eks. transportnetværket,F. der henviser til, at forvaltningen af agenturet og dets budgetpolitik efter Revisionsrettens opfattelse var meget effektiv i 2000, og at det var lykkedes agenturet at gennemføre de mest ambitiøse mål for det første år af dets aktiviteter inden for energi, boligbyggeri, transport og landbrug,G. der henviser til, at agenturet efter Revisionsrettens opfattelse tog hensyn til principperne om effektivitet og sparsommelighed, og at det samtidig lykkedes for det at opnå lavere priser gennem en mere fleksibel anvendelse af de gældende bestemmelser og at sætte gang i den regionale økonomi,H. der henviser til, at Revisionsretten har fået rimelig sikkerhed for, at regnskabet for det regnskabsår, der afsluttedes pr. 31. december 2000, er rigtigt, og at de underliggende transaktioner som helhed betragtet er lovlige og formelt rigtige.1. tager følgende tal for årsregnskabet for Det Europæiske Genopbygningsagentur til efterretning:Regnskabsåret 2000>TABELPOSITION>Finanskontrol2. tager Kommissionens og agenturets svar til efterretning vedrørende de risici, som Revisionsretten har anført i punkt 68 i sin beretning; ønsker at opnå tilsagn fra Kommissionen og agenturet om, at der regelmæssigt vil blive gennemført tilstrækkelige forudgående kontroller i forbindelse med transaktionerne på lokalt plan; ønsker, at det bebudede forslag om en ændring af finansforordningen godkendes hurtigt, hvori der bl.a. er fastsat bestemmelser for udnævnelse af en intern revisor;3. påpeger over for Det Europæiske Genopbygningsagenturs direktør, at det er vigtigt at respektere bestemmelserne i Rådets forordning (EF) nr. 2667/2000 af 5. december 2000 om Det Europæiske Genopbygningsagentur(2), for så vidt angår orientering af Europa-Parlamentet, herunder forelæggelse af en aktivitetsrapport hvert kvartal (artikel 5, stk. 5);4. henstiller til Kommissionen, at den forelægger den årsrapport, den udarbejder i henhold til artikel 4, stk. 14, i forordning (EF) nr. 2667/2000, for Parlamentet senest den 1. maj hvert år;5. fastslår, at det er nødvendigt at tage skridt til at indlede undersøgelser, herunder i givet fald interne undersøgelser foretaget af Det Europæiske Kontor for Bekæmpelse af Svig (OLAF), af alle velunderbyggede påstande om dårlig forvaltning og korruption i forbindelse med investeringer til fordel for kraftværker i Kosovo;Det Europæiske Genopbygningsagentur6. lykønsker agenturet med de gode resultater i 2000 i forbindelse med gennemførelsen af genopbygningprogrammerne og roser i den forbindelse det ansvarlige personales personlige indsats, idet de ofte har måttet arbejde under meget vanskelige forhold; henviser samtidig til, at også personalet i EC TAFKO på eksemplarisk vis har udført sin opgave umiddelbart efter krigen;7. konstaterer, at den største post på agenturets budget er "genetablering af energisektoren"; henviser i denne forbindelse til den paradoksale situation, som er ubegribelig for borgerne, nemlig at de dagligt oplever strømafbrydelser;8. konstaterer, at et tættere samarbejde med Beograd er af afgørende betydning med henblik på at forbedre energisituationen i Kosovo og vil lette UNMIK's (FN's mission i Kosovo) opgave med at finde kreative løsninger, der kan gøre det muligt at give Kosovos elektricitetsselskab (KEK) status af lovligt selskab og indføre ordninger, der tillader de internationale finansinstitutioner at yde lån til KEK, da donorerne ikke i det uendelige kan tilvejebringe midler i form at gavebistand til alle Kosovos investeringer og tilbagevendende behov;9. glæder sig over, at Kommissionen og agenturet i oktober 2001 nåede til enighed om en handlingsplan for energisektoren, som fastlægger de målsætninger ("benchmarks"), der skal nås af UNMIK og KEK;10. roser den effektivitet og sparsommelighed, som har præget agenturets strategi inden for områderne boligbyggeri, transport og landbrug;De Forenede Nationers mission i Kosovo (UNMIK), Generalsekretærens særlige udsending og Kommissionen11. opfordrer UNMIK til at gennemføre den handlingsplan for væsentlige foranstaltninger, som Kommissionen og UNMIK er blevet enige om, navnlig hvad angår behovet for en multimediekampagne for at informere offentligheden om problemerne i energisektoren, der bidrager til spild og manglende betaling;12. opfordrer ligeledes UNMIK til at udarbejde en transportpolitik, således at der kan gives garanti for investeringernes bæredygtighed; opfordrer endvidere UNMIK til at tage højde for Revisionsrettens bemærkninger med hensyn til hindringerne for landbrugsproduktionen som følge af de høje toldtariffer og omsætningsafgifter på landbrugsproduktionsmidler;13. opfordrer generalsekretærens særlige repræsentant (SRSG) ved De Forenede Nationers mission i Kosovo (UNMIK) til at arbejde mere intensivt på at skabe en politisk ramme og en langsigtet strategi for at sikre, at EU's og de internationale investeringer i Kosovo er bæredygtige; opfordrer Kommissionen, der finansierer EU-søjlen af UNMIK, til at drøfte udviklingen af en bæredygtig politik og en lovgivningsramme med UNMIK og de provisoriske institutioner for selvstyre, især Kosovos præsident, premierminister, regering og parlament; anmoder om, at en beretning om udviklingen af en bæredygtig politik og en lovgivningsramme og om fremskridtene med de sektorhandlingsplaner, der er vedtaget sammen med Kommissionen, indgår i UNMIK's afsluttende årsberetning for 2002; understreger i den henseende, at det er yderst presserende, at Kosovos skatteopkrævningsmuligheder forbedres for at øge budgetindtægterne og opnå et bæredygtigt budget; anmoder UNMIK om i midtvejsberetningen og den afsluttende beretning at anføre, hvilke foranstaltninger der er truffet og planlagt med henblik på at øge Kosovos budgetindtægter;14. opfordrer UNMIK til at gennemføre en revision af likviditetsstyringen og indkøbsprocedurerne i KEK; anmoder om, at mere langsigtede alternativer for udviklingen af Kosovos elsektor tages op til vurdering i lyset af den kommende Verdensbankundersøgelse;Myndighederne i Kosovo15. opfordrer de kompetente myndigheder i Kosovo til at træffe de nødvendige foranstaltninger, jf. ovennævnte handlingsplan, til at forhøje indtægtsopkrævningssatsen, begrænse elforbruget og formalisere en aftale om el-udveksling med Serbien og nabolandene, da Kosovos energiforsyning importerer elektricitet i spidsbelastningsperioder og eksporterer i ikke-belastede perioder;Afgørelse om decharge16. meddeler på grundlag af Revisionsrettens beretning direktøren for Det Europæiske Genopbygningsagentur decharge for gennemførelsen af agenturets budget for regnskabsåret 2000;17. pålægger sin formand at sende denne afgørelse til direktøren for Det Europæiske Genopbygningsagentur, Rådet, Kommissionen og Revisionsretten og at sørge for, at den offentliggøres i De Europæiske Fællesskabers Tidende (L-udgaven).Julian PriestleyGeneralsekretærPat CoxFormand(1) EFT C 355 af 13.12.2001, s. 1.(2) EFT L 306 af 7.12.2000, s. 7.


title: Europa-Parlamentets afgørelse (EU) 2015/1631 af 29. april 2015 om decharge for gennemførelsen af budgettet for 8., 9. og 10. Europæiske Udviklingsfond for regnskabsåret 2013

text:
               30.9.2015

               DA

               Den Europæiske Unions Tidende

               L 255/142

      EUROPA-PARLAMENTETS AFGØRELSE (EU) 2015/1631
      af 29. april 2015
      om decharge for gennemførelsen af budgettet for 8., 9. og 10. Europæiske Udviklingsfond for regnskabsåret 2013
      EUROPA-PARLAMENTET,

                  —

                  der henviser til balancer og regnskaber for 8., 9. og 10. Europæiske Udviklingsfond for regnskabsåret 2013 (COM(2014) 487 — C8-0146/2014),

                  —

                  der henviser til Kommissionens årsberetning af 14. april 2014 om den økonomiske forvaltning af 8., 9. og 10. Europæiske Udviklingsfond for regnskabsåret 2013,

                  —

                  der henviser til de finansielle oplysninger om de europæiske udviklingsfonde (COM(2014) 350),

                  —

                  der henviser til Revisionsrettens årsberetning om 8., 9. og 10. Europæiske Udviklingsfonds aktiviteter i regnskabsåret 2013, med Kommissionens svar (1),

                  —

                  der henviser til Revisionsrettens erklæring (2) for regnskabsåret 2013 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

                  —

                  der henviser til Rådets henstillinger af 17. februar 2015 om meddelelse af decharge til Kommissionen for gennemførelsen af transaktionerne under de europæiske udviklingsfonde for regnskabsåret 2013 (05135/2015 — C8-0050/2015, 05136/2015 — C8-0051/2015, 05138/2015 — C8-0052/2015),

                  —

                  der henviser til Kommissionens beretning om opfølgning af dechargeafgørelserne for 2012 (COM(2014) 607) og de arbejdsdokumenter fra Kommissionens tjenestegrene, der er vedføjet denne beretning (SWD(2014) 285 og SWD(2014) 286),

                  —

                  der henviser til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000 (3) og ændret i Ouagadougou, Burkina Faso, den 22. juni 2010 (4),

                  —

                  der henviser til Rådets afgørelse 2001/822/EF af 27. november 2001 om de oversøiske landes og territoriers associering med Det Europæiske Fællesskab (»associeringsafgørelsen«) (5),

                  —

                  der henviser til artikel 33 i den interne aftale af 20. december 1995 mellem repræsentanterne for medlemsstaternes regeringer, forsamlet i Rådet, om finansiering og forvaltning af Fællesskabets bistand inden for anden finansprotokol til fjerde AVS-EF- konvention (6),

                  —

                  der henviser til artikel 32 i den interne aftale af 18. september 2000 mellem repræsentanterne for medlemsstaternes regeringer, forsamlet i Rådet, om finansiering og forvaltning af Fællesskabets bistand i henhold til finansprotokollen til partnerskabsaftalen mellem staterne i Afrika, Vestindien og Stillehavet og Det Europæiske Fællesskab og dets medlemsstater, undertegnet den 23. juni 2000 i Cotonou, Benin, samt om finansiel bistand til de oversøiske lande og territorier, på hvilke EF-traktatens fjerde del finder anvendelse (7),

                  —

                  der henviser til artikel 11 i den interne aftale af 17. juli 2006 mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand i henhold til den flerårige finansielle ramme for perioden 2008-2013 i overensstemmelse med AVS-EF-partnerskabsaftalen samt om finansiel bistand til de oversøiske lande og territorier, på hvilke EF-traktatens fjerde del finder anvendelse (8),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til artikel 74 i finansforordningen af 16. juni 1998 vedrørende samarbejdet med henblik på udviklingsfinansiering under fjerde AVS/EF-konvention (9),

                  —

                  der henviser til artikel 119 i finansforordningen af 27. marts 2003 for den 9. Europæiske Udviklingsfond (10),

                  —

                  der henviser til artikel 142 i Rådets forordning (EF) nr. 215/2008 af 18. februar 2008 om finansforordningen for den 10. Europæiske Udviklingsfond (11),

                  —

                  der henviser til forretningsordenens artikel 93, artikel 94, tredje led, og bilag V,

                  —

                  der henviser til betænkning fra Budgetkontroludvalget og udtalelse fra Udviklingsudvalget (A8-0102/2015),

         1.

            meddeler Kommissionen decharge for gennemførelsen af budgettet for 8., 9. og 10. Europæiske Udviklingsfond for regnskabsåret 2013;

         2.

            fremsætter sine bemærkninger i nedenstående beslutning;

         3.

            pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Den Europæiske Unions Domstol, Revisionsretten og Den Europæiske Investeringsbank og drage omsorg for, at de offentliggøres i Den Europæiske Unions Tidende (L-udgaven).

            Martin SCHULZ

               Formand

            Klaus WELLE

               Generalsekretær

         (1)  EUT C 398 af 12.11.2014, s. 1.

         (2)  EUT C 401 af 13.11.2014, s. 264.

         (3)  EFT L 317 af 15.12.2000, s. 3.

         (4)  EUT L 287 af 4.11.2010, s. 3.

         (5)  EFT L 314 af 30.11.2001, s. 1, og EFT L 324 af 7.12.2001, s. 1.

         (6)  EFT L 156 af 29.5.1998, s. 108.

         (7)  EFT L 317 af 15.12.2000, s. 355.

         (8)  EUT L 247 af 9.9.2006, s. 32.

         (9)  EFT L 191 af 7.7.1998, s. 53.

         (10)  EUT L 83 af 1.4.2003, s. 1.

         (11)  EUT L 78 af 19.3.2008, s. 1.


Avis juridique important

|

31999D0141

1999/141/EF: Kommissionens afgørelse af 10. februar 1999 om ændring af afgørelse 91/544/EØF om et Kontaktudvalg for Ældre (meddelt under nummer K(1999) 211)

EF-Tidende nr. L 045 af 19/02/1999 s. 0054 - 0054

KOMMISSIONENS AFGØRELSE af 10. februar 1999 om ændring af afgørelse 91/544/EØF om et Kontaktudvalg for Ældre (meddelt under nummer K(1999) 211) (1999/141/EF) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab, ogud fra følgende betragtning:På baggrund af udviklingen på fællesskabsplan er det nødvendigt at tilpasse medlemskabet af det udvalg, der er oprettet ved Kommissionens afgørelse 91/544/EØF (1), ændret ved afgørelse 93/417/EØF (2); af administrative hensyn bør varigheden af formandens og udvalgsmedlemmernes mandat samtidig begrænses -TRUFFET FØLGENDE AFGØRELSE:Eneste artikel I afgørelse 91/544/EØF foretages følgende ændringer:1) I artikel 3, stk. 2, ændres »25 medlemmer« til »24 medlemmer«.2) Artikel 4, stk. 3, ændres således:a) I hvert led ændres »fem medlemmer«, henholdsvis »5 medlemmer«, til »4 medlemmer«.b) Følgende led indsættes som sidste led:»- ESCU - European Senior Citizens Union: 4 medlemmer«.3) I artikel 5, stk. 1, ændres »18 måneder« til »12 måneder«.4) I artikel 7, stk. 1, ændres »18 måneder« til »12 måneder«.5) I bilaget indsættes som sidste led:»- ESCU - European Senior Citizens Union«.Udfærdiget i Bruxelles, den 10. februar 1999.På Kommissionens vegnePádraig FLYNNMedlem af Kommissionen(1) EFT L 296 af 26. 10. 1991, s. 42.(2) EFT L 187 af 29. 7. 1993, s. 60.


               28.7.2017

               DA

               Den Europæiske Unions Tidende

               C 244/3

         Afgørelse truffet af Den Europæiske Banktilsynsmyndighed om ændring af EBA-beslutningen, der bekræfter, at visse ECAI'ers uopfordrede kreditvurderinger ikke adskiller sig i kvalitet fra bestilte kreditvurderinger fra disse (2016/C 266/05)
   (2017/C 244/03)
   TILSYNSRÅDET FOR DEN EUROPÆISKE BANKTILSYNSMYNDIGHED HAR —
   under henvisning til Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (1) (»forordningen« og »EBA«),
   under henvisning til artikel 138 i forordning (EU) nr. 575/2013 (2),
   UD FRA FØLGENDE BETRAGTNINGER:

               (1)

               I henhold til artikel 138 i Europa-Parlamentets og Rådets forordning (EU) nr. 575/2013 kan der benyttes uopfordrede kreditvurderinger fra et eksternt kreditvurderingsinstitut (»ECAI«) til fastsættelse af risikovægte for aktiver og ikkebalanceførte poster med henblik på beregning af kapitalgrundlagskrav, forudsat at EBA har bekræftet, at uopfordrede kreditvurderinger fra dette ECAI ikke er af en anden kvalitet end bestilte kreditvurderinger fra dette samme ECAI. I henhold til den samme artikel skal EBA undlade at give eller tilbagekalde en sådan bekræftelse, navnlig hvis ECAI'et har udnyttet en uopfordret kreditvurdering til at presse den kreditvurderede enhed til at bestille en kreditvurdering eller andre tjenesteydelser. Som følge heraf blev EBA-beslutning 2016/C 266/05, der bekræftede, at visse ECAI’ers uopfordrede kreditvurderinger ikke afviger (3) i kvalitet fra bestilte kreditvurderinger fra disse, offentliggjort den 22. juli 2016.

               (2)

               Nye ECAI’er blev registreret eller certificeret efter offentliggørelsen af EBA's afgørelse 2016/C 266/05, for hvilket det også er nødvendigt at foretage den vurdering, der er omhandlet i artikel 138 i forordning (EU) nr. 575/2013. Endvidere begyndte et ECAI, der allerede var registreret på tidspunktet for udstedelsen af afgørelse 2016/C 266/05, at udstede uopfordrede vurderinger efter vedtagelsen af den pågældende afgørelse om uopfordrede vurderinger. Endelig blev CRA-registreringen af Feri EuroRating Services AG ECAI efter offentliggørelsen af afgørelse 2016/C 266/05 trukket tilbage, da den ikke længere opfylder definitionen af ECAI (4) som omhandlet i artikel 4, stk. 1, nr. 98, i forordning (EU) nr. 575/2013. Som følge af ovennævnte udvikling er det nødvendigt at foretage den vurdering, der er omhandlet i artikel 138 i forordning (EU) nr. 575/2013, også for de nyregistrerede eller certificerede ECAI’er og for den ene ECAI, der for nylig tilbød uopfordrede kreditvurderinger, og at fjerne henvisninger til det organ, der ikke længere opfylder definitionen for et ECAI siden udstedelsen af afgørelse 2016/C 266/05.

               (3)

               De pågældende ECAI'er er blevet underrettet om EBA's hensigt om at træffe denne afgørelse og har fået lejlighed til at tilkendegive deres synspunkter herom –

               (4)

               Afgørelse 2016/C 266/05 bør ændres i overensstemmelse hermed,

         TRUFFET FØLGENDE AFGØRELSE:
   Artikel 1
   Afgørelse truffet af Den Europæiske Banktilsynsmyndighed nr. 2016/C 266/05 ændres således:

               1)

               I bilaget tilføjes følgende ECAI'er til listen:

                           —

                              Creditreform Rating AG

                           —

                              Egan-Jones Ratings Co.

                           —

                              HR Ratings de México, S.A. de C.V.

                           —

                              INC Rating Sp. z o.o.

                           —

                              modeFinance S.r.l.

                           —

                              Rating-Agentur Expert RA GmbH

               2)

               I bilaget bliver følgende ECAI’er slettet fra listen:

                              FERI EuroRating Services AG

         Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.

      Udfærdiget i London, den 18. juli 2017.

            På Tilsynsrådets vegne

         Andrea ENRIA

            Formanden

      (1)  EUT L 331 af 15.12.2010, s. 12.

      (2)  Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (EUT L 176 af 27.6.2013, s. 1).

      (3)  EUT C 266 af 22.7.2016, s. 4.

      (4)  Pressemeddelelse ESMA71-99-376 af 29.3.2017.


title: 2006/278/EF,Euratom: Afgørelse truffet af repræsentanterne for medlemsstaternes regeringer den  6. april 2006  om udnævnelse af en generaladvokat ved De Europæiske Fællesskabers Domstol

text:
               13.4.2006

               DA

               Den Europæiske Unions Tidende

               L 104/36

      AFGØRELSE TRUFFET AF REPRÆSENTANTERNE FOR MEDLEMSSTATERNES REGERINGER

   den 6. april 2006
   om udnævnelse af en generaladvokat ved De Europæiske Fællesskabers Domstol
   (2006/278/EF, Euratom)
   REPRÆSENTANTERNE FOR REGERINGERNE FOR DE EUROPÆISKE FÆLLESSKABERS MEDLEMSSTATER HAR —
   under henvisning til traktaten om oprettelse af Det Europæiske Fællesskab, særlig artikel 223,
   under henvisning til traktaten om oprettelse af Det Europæiske Atomenergifællesskab, særlig artikel 139, og
   ud fra følgende betragtning:
   I henhold til artikel 5, 7 og 8 i protokollen vedrørende statutten for Domstolen skal der, efter at Antonio TIZZANO er fratrådt, udnævnes en generaladvokat for resten af dennes embedsperiode, dvs. indtil den 6. oktober 2006 —
   TRUFFET FØLGENDE AFGØRELSE:
   Artikel 1
   Paolo MENGOZZI udnævnes herved til generaladvokat ved De Europæiske Fællesskabers Domstol fra datoen for hans edsaflæggelse til den 6. oktober 2006.
   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 6. april 2006.

         G. WOSCHNAGG

            Formand